Diari Oficial de la Generalitat Valenciana


Sumari del DOGV 8696, del 12-12-2019 (2019/11794)

ORDRE JUS/1183/2019, de 5 de desembre, per la qual s'aprova la relació definitiva d'admesos i exclosos en el procés selectiu per a l'ingrés, pel sistema general d'accés lliure, en el cos de tramitació processal i administrativa de l'Administració de justícia, convocat per l'Ordre JUS/903/2019, de 9 d'agost.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8696

Data del DOGV
:   12-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11927


Data del document
:   05-12-2019

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/1183/2019, de 5 de desembre, per la qual s'aprova la relació definitiva d'admesos i exclosos en el procés selectiu per a l'ingrés, pel sistema general d'accés lliure, en el cos de tramitació processal i administrativa de l'Administració de justícia, convocat per l'Ordre JUS/903/2019, de 9 d'agost. [2019/11367]  
Vistes i resoltes les al·legacions formulades a les llistes provisionals d'aspirants admesos i exclosos en el procés selectiu per a l'ingrés, pel sistema general d'accés lliure, en el cos de tramitació processal i administrativa de l'Administració de justícia, aprovades per l'Ordre JUS/1124/2019, de 12 de novembre, i de conformitat amb el que s'estableix en l'article 20 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat pel Reial decret 1451/2005, de 7 de desembre; la disposició dotze de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a ingrés o accés als cossos de funcionaris al servei de l'Administració de justícia, i les bases 5 i 7 de l'Ordre JUS/903/2019, de 9 d'agost, anteriorment esmentada.  
  
Aquest ministeri ha resolt:  
  
Primer  
Aprovar les relacions definitives d'aspirants admesos i exclosos en les proves selectives per a l'ingrés, pel sistema general d'accés lliure, en el cos de tramitació processal i administrativa de l'Administració de justícia, i publicar en l'annex I les relacions definitives d'aspirants exclosos en el procés, amb indicació, en l'annex II, de les causes d'exclusió.  
  
  
Segon  
Les llistes certificades completes quedaran exposades al públic en la pàgina web del Ministeri de Justícia (www.mjusticia.es), en les pàgines web de les comunitats autònomes que convoquen places i en el punt d'accés general del Ministeri de Política Territorial i Funció Pública (www.administración.gob.es).  
  
Tercer  
La inclusió d'aspirants en les relacions d'admesos a les proves selectives, en qualsevol dels torns ?general i de reserva per a persones amb discapacitat- no suposa en cap cas el reconeixement per part de l'Administració que aquests reuneixen els requisits generals o particulars exigits en l'ordre de convocatòria. L'acreditació i verificació d'aquests tindrà lloc per als aspirants que superen el concurs oposició, abans del nomenament com a funcionaris, tal com s'indica en l'article 23 del Reglament d'ingrés, provisió de llocs de treball i promoció professional del personal funcionari al servei de l'Administració de justícia, en la disposició dèsset de les bases comunes i en la base huitena de l'ordre de convocatòria.  
  
  
Quart  
D'acord amb el punt primer de l'Ordre JUS/982/2019, de 19 de setembre, per la qual es nomenen els tribunals qualificadors únics, delegats i les unitats de col·laboració dels processos selectius, pel sistema d'accés lliure, per a ingrés en els cossos de gestió processal i administrativa i de tramitació processal i administrativa, «en atenció al caràcter extraordinari dels processos selectius, determinat en la base primera de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, podran crear-se noves unitats de col·laboració en aquelles províncies en les quals es determine necessària la realització dels exàmens, amb especial atenció a les ciutats autònomes».  
  
En atenció al que s'ha exposat, aprovar la creació de dues noves seus d'examen a les proves selectives per a l'ingrés, pel sistema general d'accés lliure, en el cos de tramitació processal i administrativa de l'Administració de justícia i publicar-les en l'annex III, juntament amb les unitats de col·laboració nomenades en aquestes seus.  
  
Cinqué  
La relació d'aspirants admesos a les proves selectives per a l'ingrés, pel sistema general d'accés lliure, en el cos de tramitació processal i administrativa de l'Administració de justícia, que s'examinaran en les noves seus creades per la present ordre i detallades en l'annex III, quedaran exposades al públic en la pàgina web del Ministeri de Justícia (www.mjusticia.es), en les pàgines web de les comunitats autònomes afectades i en el punt d'accés general del Ministeri de Política Territorial i Funció Pública (www.administracion.gob.es).  
  
  
Sisé  
Publicar la relació de les seus per a la realització del primer i el segon exàmens el pròxim dia 15 de desembre, com a annex IV.  
  
Seté  
Contra la present ordre podrà interposar-se un recurs potestatiu de reposició davant del Ministeri de Justícia, en el termini d'un mes, o un contenciós administratiu davant dels jutjats centrals contenciosos administratius, en el termini de dos mesos. El termini, en tots dos casos, es comptarà a partir de l'endemà de la publicació de la present ordre en el Boletín Oficial del Estado.  
  
Madrid, 5 de desembre de 2019.- La ministra de Justícia, p. d. (Ordre JUS/125/2019, de 5 de febrer), la directora general de Relacions amb l'Administració de Justícia: Esmeralda Rasillo López.  
ANNEX II  
PROVES SELECTIVES PER A L'INGRÉS, PEL SISTEMA GENERAL D'ACCÉS LLIURE, EN EL COS DE TRAMITACIÓ PROCESSAL I ADMINISTRATIVA DE L'ADMINISTRACIÓ DE JUSTÍCIA, ORDRE JUS/903/2019, DE 9 D'AGOST (BOE DE 31 D'AGOST)   
LLISTA DE LES CAUSES D'EXCLUSIÓ PROVISIONALS  
  
A NO PRESENTAR EL MODEL D'INSTÀNCIA NORMALITZAT O NO PRESENTAR-LA PER VIA TELEMÀTICA AMB LES EXCEPCIONS DE LA CONVOCATÒRIA  
B ABSÈNCIA DE SIGNATURA EN LA INSTÀNCIA, O NO EMPLENAR LES DADES PERSONALS ESSENCIALS DE LA INSTÀNCIA  
C PRESENTAR LA INSTÀNCIA FORA DE TERMINI O DATA NO LLEGIBLE  
D NO ABONAR LA TAXA D'EXAMEN O ABONAR-LA FORA DE TERMINI  
E PAGAMENT INSUFICIENT DE LA TAXA D'EXAMEN, O NO ACREDITAR EXEMPCIÓ O REDUCCIÓ  
F NO ACREDITAR LA CONDICIÓ LEGAL I EL GRAU DE DISCAPACITAT SEGONS LES BASES COMUNES O NO HAVER SIGUT POSSIBLE LA VERIFICACIÓ PER L'ADMINISTRACIÓ  
G NO ACREDITAR LA CATEGORIA DE FAMÍLIA NOMBROSA QUE CORRESPONGA O NO HAVER SIGUT POSSIBLE LA VERIFICACIÓ PER L'ADMINISTRACIÓ  
H NO PRESENTAR EL CERTIFICAT DEL SERVEI PÚBLIC D'OCUPACIÓ ESTATAL EN ELS TERMES DE LES BASES COMUNES DE LES CONVOCATÒRIES O NO HAVER SIGUT POSSIBLE LA VERIFICACIÓ PER L'ADMINISTRACIÓ  
I NO ACREDITAR LA CONDICIÓ DE VÍCTIMA DE TERRORISME I/O PARENTIU AMB AQUESTA, SEGONS LES BASES COMUNES DE LA CONVOCATÒRIA   
J NO TINDRE EL TÍTOL EXIGIT, NO ESPECIFICAR-LO O NO SER EQUIVALENT  
K HAVER ACONSEGUIT L'EDAT DE JUBILACIÓ FORÇOSA, NO ESPECIFICAR LA DATA DE NAIXEMENT O ESPECIFICAR LA DATA DE NAIXEMENT ERRÒNIA  
L OPTAR PER UN ÀMBIT, SEU D'EXAMEN O SISTEMA D'ACCÉS NO CONVOCAT, O NO ESPECIFICAR ÀMBIT O SEU D'EXAMEN  
M NO TINDRE LA NACIONALITAT ESPANYOLA  
  
  
  
ANNEX III  
Noves seus d'examen  
  
D'acord amb la base 1.1 de l'Ordre JUS/903/2019, de 9 d'agost, per la qual es convoca procés selectiu per a ingrés, pel sistema general d'accés lliure, en el cos de tramitació processal i administrativa de l'Administració de justícia, si el nombre de places o el millor desenvolupament dels processos selectius ho aconsella, es podran agrupar les vacants d'un o diversos territoris als efectes d'execució del procés selectiu, sempre que es determine per una ordre ministerial en quina seu s'examinaran.  
  
A més, el punt primer de l'Ordre JUS/982/2019, de 19 de setembre, per la qual es nomenen els tribunals qualificadors únics, delegats i les unitats de col·laboració dels processos selectius, pel sistema d'accés lliure, per a ingrés en el cos de gestió processal i administrativa i de tramitació processal i administrativa, «en atenció al caràcter extraordinari dels processos selectius, determinat en la base primera de l'Ordre JUS/291/2019, de 4 de març, per la qual s'estableixen les bases comunes que regiran els processos selectius per a l'ingrés o accés als cossos de funcionaris al servei de l'Administració de justícia, podran crear-se noves unitats de col·laboració en aquelles províncies en les quals es determine necessària la realització dels exàmens, amb especial atenció a les ciutats autònomes».  
En conseqüència, i atés el volum de sol·licituds presentades i publicades en l'Ordre JUS/1124/2019, de 12 de novembre, per la qual s'aprova la relació provisional d'admesos i exclosos en el procés selectiu per a ingrés, pel sistema general d'accés lliure, al cos de tramitació processal i administrativa de l'Administració de justícia, en l'àmbit gestionat pel ministeri, es va acordar la creació de dues noves seus a les ciutats autònomes de Ceuta i Melilla, atés el nombre d'aspirants i l'especial situació geogràfica d'aquests territoris.  
  
Per tant, per mitjà de la present ordre es nomenen cinc noves unitats de col·laboració1 en el procés selectiu per a ingrés, pel sistema general d'accés lliure, en el cos de tramitació processal i administrativa de l'Administració de justícia.  
  
Unitat de col·laboració de la Ciutat Autònoma de Ceuta  
  
Presidents:  
Titular: María Rosario Giménez Martí.  
Suplents: Josefa Vilar Mendieta.  
  
Vocals:  
Titulars:  
Antonio Jesús Escalante García.  
María Agustina Arranz Vega.  
Fernando Mouriz Caamaño.  
  
Suplents:  
Francisco Chicón Córdoba.  
María África Cifuentes Cánovas.  
Jesús Javier Laarbi Maján.  
  
Unitat de col·laboració de la Ciutat Autònoma de Melilla  
  
Presidents:  
Titular: María Gloria Márquez Manzano  
Suplent: Ángeles Agulló Suárez  
  
Vocals  
Titulars:  
Irad Bagdad Haddu  
Guadalupe Rouco Vázquez  
Enrique Martínez González  
  
Suplents:  
María Victoria Belmonte Hernández.  
Guillermo Pinto Bonilla.  
Fernando Caño Blázquez  
  
Unitat de col·laboració d'Oviedo  
  
Presidents:  
Titular: Marta Álvarez Arce  
Suplent: María Belén García Rodríguez  
  
Vocals  
Titulars:  
Leticia Maestro Iglesias  
Primitivo Ramón Vega Álvarez  
Ana Luisa Valdés Fernández  
  
Suplents:  
Consuelo Tello López  
Marian González Martínez  
María Luisa Martínez  
  
Unitat de col·laboració de Pamplona  
  
Presidents:  
Titular: Martín Elcano Sesma  
Suplent: Beatriz Aguirre Garciandia  
  
Vocals  
Titulars:  
Carmen Fernández Ruiz de Gauna  
Gerardo Rodrigo Cabrerizo  
Raquel Luis Tellechea  
  
Suplents:  
María Victoria Satrústegui Azcárate  
Laura Lander Irigoyen  
Javier García Sánchez  
  
Unitat de col·laboració de Saragossa  
  
Presidents:  
Titular: José Palomar Chicharro  
Suplent: Pilar Camacho Pardos  
  
Vocals  
Titulars:  
Mercedes Hervás Hernández  
Ana Soriano Roche  
Alicia García Sanagustín  
  
Suplents:  
Joaquín Sierra Sierra  
Almudena Charte Mallada  
Sofía Zorraquino Alegre  
  
Per tot això, els aspirants admesos al procés selectiu per a ingrés, pel sistema general d'accés lliure, en el cos de tramitació processal i administrativa de l'Administració de justícia, en l'àmbit Ministeri de Justícia (ciutats autònomes de Ceuta i Melilla), hauran de comprovar en la llista definitiva d'aspirants admesos (llistes publicades en la pàgina web del Ministeri de Justícia i en el punt d'accés general del Ministeri d'Hisenda i Administracions Públiques) la seua seu d'examen.  
  
(1) Una per cadascuna de les noves seus creades per la present ordre i tres més ?Oviedo, Pamplona i Saragossa- que no van ser creades en l'Ordre JUS/982/2019, de 19 de setembre.